
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 315 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Κήρυξη αναδασωτέας έκτασης 1,380 στρεμμάτων 
στη θέση «Σπαρτουλιά» Δ/Δ Σαλμώνης Περιφέ¬ 
ρειας Δήμου Πύργου Ν. Ηλείας. 1 

Καθορισμός χώρου για την κατασκευή υπόγειου χώ¬ 
ρου στάθμευσης αυτοκινήτων 196 θέσεων και εμ- 
βαδού 2.976,46 μ2 σε χώρο που αποτελεί μέρος 
της πλατείας Αγ. Γεωργίου στο (Ο.Τ. 85) του Δή¬ 


μου Γιαννιτσών Ν. Πέλλας. 2 

Καθορισμός χρήσης σε υπό παραχώρηση δημοτική, 
χορτολιβαδική έκταση του Δήμου Γρεβενών Ν. 

Γ ρεβενών. 3 

Τροποποίηση Σχεδίου στο Ο.Τ. 27 της 3ης Πολεο- 
δομικής Ενότητας του Δήμου Ηγουμενίτσας. 4 


Α ΠΟΦΑΣΕΙ Σ 

Αριθ. 481 (1) 


Κήρυξη αναδασωτέας έκτασης 1,380 στρεμμάτων στη 
θέση «Σπαρτουλιά» Δ/Δ Σαλμώνης Περιφέρειας Δή¬ 
μου Πύργου Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1) Τις δ/ξεις του άρθρου 7 για τη δ/κή αποκ/ση του 
ν.2503/1997 και την 186ΓΓ/1998 απόφ. Γεν . Γραμ. Περ. 
Δυτ . Ελλάδος, περί άσκησης αρμοδιοτήτων Γ.Γ. Περ. 
Δυτ. Ελλάδας. 

2) Τις δ/ξεις του αρθ. 117 παρ 3 και το άρθρο 24 παρ. 
1 του Συντάγματος της χώρας. 

3) Τις δ/ξεις του ν. 998/1979 «περί προστασίας των 
Δασών κλπ» και ειδικότερα το αρθ. 41 παρ. 1, το άρθ. 
38 παρ. 8 και το ν. 2040/1992 αρθ. 12 παρ. 3. 


17 Απριλίου 2006 

4) Τιςδ/γέςτου Υπουργείου Γεωργίας16417/1180/6.7.1980, 
18247/3049/24.2.1983 και 85144/1468/9.9.1992. 

5) Την υπ’ αριθμ. 389/8.2.2006 πρόταση του Δασαρ¬ 
χείου Πύργου που αναφέρεται στο θέμα για κήρυξη 
δασικής έκτασης ως αναδασωτέας διότι η δασική βλά¬ 
στηση που την κάλυπτε καταστράφηκε λόγω εκχέρσω- 
σης-κατάληψης από τη Σοφία Μαλλιωτάκη του Δημ. 
Σαλμώνης κατά το διάστημα από το έτος 2004 μέχρι 
την έκθεση αυτοψίας 16 Ιανουάριου 2006 και επιβάλ¬ 
λεται η εκ νέου δάσωσή της. 

6) Το γεγονός ότι από την εκτέλεση της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Κηρύσσουμε αναδασωτέα με σκοπό την επαναδημι- 
ουργία με φυσική αναγέννηση της δασικής βλάστησης 
που καταστράφηκε από εκχέρσωση-κατάληψη την Δη¬ 
μόσια δασική έκταση εμβαδού 1,380 στρεμμάτων που 
βρίσκεται στη θέση «Σπαρτουλιά», Δ/Δ Σαλμώνης Πε¬ 
ριφέρειας Δήμου Πύργου Ν. Ηλείας. 

Προσδιορίζεται από τα στοιχεία σχεδιαγράμματος 
και έχει όρια: 

Ανατολικά: Με δάσος Πεύκης και αείφυλλα-πλατύ- 
φύλλα, 

Δυτικά: Με δάσος πεύκης και αείφυλλα-πλατύφυλλα, 

Βόρεια: Με αγροτική έκταση (ελαιοστάσιο) ιδίας, 

Νότια: Με δάσος πεύκης με υπόροφο βλάστηση από 
αείφυλλα-πλατύφυλλα, 

όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Πάτρα, 28 Φεβρουάριου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

Ο Αναπληρωτής Γ ενικός Διευθυντής Π.Δ.Ε. 

ΧΡΗΣΤΟΣ Κ. ΓΙΩΤΣΟΠΟΥΛΟΣ 

Αριθ. 1750 (2) 

Καθορισμός χώρου για την κατασκευή υπόγειου χώρου 
στάθμευσης αυτοκινήτων 196 θέσεων και εμβαδού 
2.976,46 μ 2 σε χώρο που αποτελεί μέρος της πλα¬ 
τείας Αγ. Γεωργίου στο (Ο.Τ. 85) του Δήμου Γιαννι- 
τσών Ν. Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των παρ. 1 και 2 του άρθρου 324 του 
από 14.7.1999 π. δ/τος «Κώδικας Βασικής Πολεοδομικής 
Νομοθεσίας »(ΦΕΚ Δ' 580). 

2) Τις διατάξεις των άρθρων 3 και 5 του ν. 1650/1986 
«Για την προστασία του Περ/ντος» (ΦΕΚ Α' 160). 

3) Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο 1 του π.δ./τος 63/2005 ΦΕΚ 
98 Α'. 

4) Τις διατάξεις του ν. 2503/1997 «Διοίκηση, οργάνωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις» ΦΕΚ Α' 107/1997. 

5) Τις διατάξεις του άρθρου 32 παρ. Ια του ν. 3164/2003 
«Μητρώα Μελετητών, ανάθεση και εκπόνηση μελετών 
και παροχή συναφών υπηρεσιών και άλλες διατάξεις 
»Ν. 3044/2002 άρθρο 10 παρ. 1 (ΦΕΚ 19Α). 

6) Την υπ’ αριθμ. Οικ. 5631/26.7.2000 απόφαση Γ ενικού 

Γραμματέα Περιφέρειας Κεντρικής Μακεδονίας «Ορι¬ 
σμός εισηγητών.τμημάτων και γραφείων των Υπη¬ 

ρεσιών της Περιφέρειας». 

7) Την υπ’ αριθμ. 115/2005 απόφαση του Δημοτικού 
Συμβουλίου (Πρακτικό 9/2005) Γιαννιτσών. 

8) Το υπ’ αριθμ. 1468/18.5.2005 έγγραφο της Δ/νσης 
Δημοσίων Εργων. 

9) Το υπ’ αριθμ. 7752/30.11.2005 έγγραφο της ΙΖ' Εφο¬ 
ρείας Πρ/κών και Κλασικών Αρχαιοτήτων. 

10) Το υπ’ αριθμ. 13369/9.2.2006 έγγραφο της 11ης 
ΕΒΑ. 

11) Την υπ’ αριθμ. 3037/28.11.2005 απόφαση Νομάρχη 
Πέλλας για την τροποποίηση του ρυμοτομικού σχε¬ 
δίου. 

12) Το από 13.5.2005 πρακτικό γνωμοδότησης της τρι¬ 
μελούς επιτροπής. 


13) Τη διαδικασία δημοσιότητος του άρθρου 3 του ν. 
δ/τος της 17.7.1923 (ΦΕΚ 228Α/16.8.1923). 

14) Την υπ’ αριθμ. 44η/2006 Πράξη με θετική ομόφωνη 
γνωμοδότηση του Περιφερειακού ΣΧΟΠ Κεντρικής Μα¬ 
κεδονίας (Συνεδρία 3η/7.3.2006). 

15) Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου ΟΤΑ, 
αποφασίζουμε: 

1. Εγκρίνεται ο καθορισμός υπόγειου χώρου στάθμευ¬ 
σης αυτοκινήτων κάτω από τμήμα κοινόχρηστου χώρου 
(Ο.Τ. 85, πλατείας Αγ. Γ εωργίου) του εγκεκριμένου ρυ¬ 
μοτομικού σχεδίου του Δήμου Γιαννιτσών Ν. Πέλλας, 
όπως ο χώρος φαίνεται με στοιχεία ΑΒΓΔΕΞΖΑ στο 
σχετικό τοπογραφικό διάγραμμα κλίμακας 1:500 που 
θεωρήθηκε από την προϊσταμένη της ΔΙΠΕΧΩ Κεντρικής 
Μακεδονίας. 

2. Η κατασκευή του παραπάνω υπόγειου χώρου στάθ¬ 
μευσης αυτοκινήτων υπόκειται στους εξής όρους και 
περιορισμούς: 

- Η είσοδος των αυτοκινήτων τοποθετείται επι της 
οδού Κωνσταντινίδη και η έξοδος αυτών επί της οδού 
Αγ. Γ εωργίου. 

- Οι υπέργειες εγκαταστάσεις του σταθμού περιορί¬ 
ζονται στις απολύτως αναγκαίες ώστε να μην παρε¬ 
μποδίζεται η χρήση της πλατείας. 

- Προ της ενάρξεως κατασκευής του σταθμού να δι- 
ενεργηθούν δοκιμαστικές τομές για να διαπιστωθεί η 
ύπαρξη η μη αρχαιοτήτων και ακολούθως οι εκσκαπτι- 
κές εργασίες να εποπτεύονται από την αρμόδια αρχαι¬ 
ολογική υπηρεσία. 

- Μετά την ολοκλήρωση των εργασιών επιβάλλεται 
η κατάλληλη διαμόρφωση και φύτευση της υπέργειας 
πλατείας καθώς και η μεταφύτευση των δένδρων που 
θα απομακρυνθούν. 

3. Η ισχύς της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή και το διάγραμμα που τη συνοδεύει 
να δημοσιευθούν στην Εφημερίδα της Κυβερνήσεως. 

Θεσσαλονίκη, 22 Φεβρουάριου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

Αριθ. 693 (3) 

Καθορισμός χρήσης σε υπό παραχώρηση δημοτική, χορ- 
τολιβαδική έκταση του Δήμου Γρεβενών Ν. Γρεβε- 
νών. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1. Το ν. 1512/1985 (ΦΕΚ 4Α'/1985) «Τροποποίηση και 
συμπλήρωση πολεοδομικών Διατάξεων, ρύθμιση συνα¬ 
φών θεμάτων και θεμάτων του ταμείου νομικών» και 
ειδικότερα το άρθρο 3 αυτού. 

2. Το ν. 1337/1983 (ΦΕΚ 33Α'/1983) «Επέκταση των πο¬ 
λεοδομικών σχεδίων, οικιστική ανάπτυξη και σχετικές 
ρυθμίσεις». 

3. Το ν. 2742/1999 (ΦΕΚ 207Α'/1999) «Χωροταξικός σχε- 
διασμός και αειφόρος ανάπτυξη και άλλες διατάξεις». 

4. Την υπ’ αριθμ. Υ1 β/2000/29.3.1995 κοινή υπουργική 
απόφαση (ΦΕΚ 343Β'/1995) Υγειονομική διάταξη «Περί 
όρων ιδρύσεως και λειτουργίας πτη-κτηνοτροφικών 
εγκαταστάσεων». 

5. Την υπ’ αριθμ. 83840/3591/12-12-86 απόφαση (ΦΕΚ 
1 Δ75.1.1987) του Υπουργείου ΠΕ.ΧΩ.Δ.Ε. «Αποστάσεις 
από πόλεις, χωριά, οικισμούς, δρόμους, σιδηροδρομικές 
γραμμές, λίμνες και ακτές, λουτροπόλεις, τουριστικούς 
χώρους, νοσοκομεία και ευαγή ιδρύματα για την ανέγερ¬ 
ση νέας ή επέκταση νόμιμα υφισταμένης κτηνοτροφικής 
ή πτηνοτροφικής εγκατάστασης». 

6. Την υπ’ αριθμ. οικ. 812/31.3.2006 θετική εισήγηση 
της Δ/νσης Πολεοδομίας και Περιβάλλοντος της Ν.Α. 
Γ ρεβενών που συνοδεύεται από: 

α) Την από 9.11.2005 υπ’ αριθμ. 558/2005 ομόφωνη από¬ 
φαση του δημοτικού Συμβουλίου του Δήμου Γ ρεβενών 
Ν. Γ ρεβενών για παραχώρηση της εν λόγω δημοτικής 
έκτασης στον Γεωργιάδη Κων/νο του Πολυνίκη. 


β) Το υπ’ αριθμ. 17244/588/1.3.2006 έγγραφο της Δ/νσης 
Δασών Ν. Γρεβενών με το οποίο δηλώνεται ότι η προς 
παραχώρηση έκταση είναι δημοτική, χορτολιβαδική, 
ανήκουσα στην παρ. 6β του άρθρου 3 του ν. 998/1979, 
δεν διέπεται από τις διατάξεις της δασικής νομοθεσίας 
και ότι δεν έχει αντίρρηση για την εν λόγω παραχώρη¬ 
ση, αποφασίζουμε: 

Καθορίζουμε ως χρήση στην υπό παραχώρηση, σύμ¬ 
φωνα με το άρθρο 13 παρ. 2Αγ του ν. 1734/1987 (ΦΕΚ 
189Α'/1987) «Βοσκότοποι και ρύθμιση ζητημάτων σχετι¬ 
κών με κτηνοτροφική αποκατάσταση και με άλλες πα¬ 
ραχωρήσεις καθώς και θεμάτων που αφορούν δασικές 
εκτάσεις», δημοτική, χορτολιβαδική έκταση 5.000 τ.μ. 
του Δήμου Γ ρεβενών Ν. Γ ρεβενών και συγκεκριμένα για 
το με αρ. 618Α τεμάχιο του αγροκτήματος «Βατόλακκος» 
Ν. Γ ρεβενών, τη λειτουργία που εξυπηρετεί την εγκα¬ 
τάσταση κτηνοτροφικών εκμεταλλεύσεων. 

Το τοπογραφικό διάγραμμα του αγροτεμαχίου που 
συντάχθηκε από τον Πολιτικό Μηχανικό Κων/νο Σκόδρα 
αποτελεί αναπόσπαστο τμήμα της παρούσας. 

Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού, 
ούτε σε βάρος του προϋπολογισμού του οικείου Ο.Τ.Α. 
(Δήμος Γ ρεβενών Ν. Γ ρεβενών). 

Η απόφαση αυτή, με το συνημμένο τοπογραφικό δι¬ 
άγραμμα, να δημοσιευθεί στην εφημερίδα της Κυβερ- 
νήσεως. 

Γρεβενά, 31 Μαρτίου 2006 

Ο Νομάρχης 
ΔΗΜΗΤΡΙΟΣ ΡΙΓΓΟΣ 

Αριθ. 5632 (4) 

Τροποποίηση Σχεδίου στο Ο.Τ. 27 της 3ης Πολεοδομι- 
κής Ενότητας του Δήμου Ηγουμενίτσας. 

Ο ΝΟΜΑΡΧΗΣ ΘΕΣΠΡΩΤΙΑΣ 

Έχοντας υπόψη: 

1. Τις διατάξεις του από 17.7.1923 ν.δ. (ΦΕΚ 228/Α'/1923) 
«περί σχεδίων πόλεων κ,λ.π.» όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα τα άρ¬ 
θρα 3 και 70. 

2. Το ν. 1337/1983 (ΦΕΚ 33/Α'), όπως τροποποιήθηκε 
και ισχύει. 

3. Το ν. 2508/1997 (ΦΕΚ 124/Α713.6.1997) «Βιώσιμη οι¬ 
κιστική ανάπτυξη των πόλεων και οικισμών της χώρας 
και άλλες διατάξεις». 

4. Τις διατάξεις του ν. 2218/1994 (ΦΕΚ 90Α713.6.1994) 
«Ιδρυση Νομαρχιακής Αυτοδιοίκησης κ.λ.π.», όπως με¬ 
ταγενέστερα τροποποιήθηκαν. 

5. Το άρθρο 29 του ν. 2831/2000 (ΦΕΚ 140/Α'/27.8.2002) 
«Τροποποίηση των διατάξεων του ν. 1577/1985 «Γενικός 
Οικοδομικός Κανονισμός» και άλλες διατάξεις», όπως 
τροποποιήθηκε μεταγενέστερα με το ν. 3044/2002 (ΦΕΚ 
197/Α727.8.2002) άρθρο 10. 

6. Το από 14.9.1995 π.δ. (ΦΕΚ 724Δ'/14.9.1995) περί έγκρι¬ 
σης της πολεοδομικής μελέτης της 3ης πολεοδομικής 
ενότητας Δήμου Ηγουμενίτσας, όπως συμπληρώθηκε με 
την υπ’ αριθμ. 3157/1149/27.5.1996 (ΦΕΚ 634/Δ) απόφαση 
Νομάρχη Θεσπρωτίας και ισχύει σήμερα. 


7. Το υπ’ αριθμ. 8914/29.7.2005 έγγραφο της Τεχνικής 
Υπηρεσίας του Δήμου Ηγουμενίτσας. 

8. Την υπ’ αριθμ. 3336/13.9.2005 εισήγηση του Τμήματος 
Πολεοδ. Σχεδίων και Κανόνων της Δ/νσης Πολεοδομίας 
και Χωροταξίας της Ν.Α. Θεσπρωτίας 

9. Τη θετική γνωμοδότηση του ΣΧΟΠ Ν.Α. Θεσπρω¬ 
τίας, όπως αυτή διατυπώθηκε στη 2η συνεδρίαση της 
20.10.2005, θέμα 6°. 

10. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βά¬ 
ρος του προϋπολογισμού της Ν.Α. Θεσπρωτίας και του 
οικείου ΟΤΑ, αποφασίζουμε: 

1) Την έγκριση της τροποποίησης του Σχεδίου στο Ο.Τ. 
27 της 3ης Πολεοδομικής Ενότητας του Δήμου Ηγου¬ 
μενίτσας, με τον διαχωρισμό του Ο.Τ. 27 σε δύο (Ο.Τ. 
27 και Ο.Τ. 27Α) και τη δημιουργία ενδιάμεσου δρόμου 
πλάτους 4.00 μέτρων, σύμφωνα με το τοπογραφικό δι¬ 
άγραμμα κλ. 1:500 του μηχανικού Ιωάννη Σμυρόγλου, 
που συνοδεύει την παρούσα. 

2) Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή, μαζί με το τοπογραφικό διάγραμμα 
που τη συνοδεύει, να δημοσιευθεί στην Εφημερίδα της 
Κυβερνήσεως. 

Ηγουμενίτσα, 29 Μαρτίου 2006 

Ο Νομάρχης 
Η. ΛΙΑΚΟΣ 

